Diari Oficial de la Generalitat Valenciana


Sumari del DOGV 7817, del 29-06-2016 (2016/4335)

RESOLUCIÓ de 8 de juny de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats docents del Conservatori Elemental de Música de Calp, de titularitat municipal, amb codi 65060379.
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7817

Data del DOGV
:   29-06-2016

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2016/4335


Data del document
:   08-06-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 8 de juny de 2016, de la Conselleria d'Educació, Investigació, Cultura i Esport, per la qual s'acorda l'extinció de l'autorització per cessament d'activitats docents del Conservatori Elemental de Música de Calp, de titularitat municipal, amb codi 23137694. [2016/4335]  
L'expedient amb número 303/2016 ha sigut iniciat d'ofici.  
En la tramitació de l'expedient consta la documentació exigida així com l'informe favorable de la Inspecció d'Educació, en el qual se certifica el cessament efectiu de l'activitat docent.  
El cessament d'activitats docents d'aquest centre no comporta cap greu perjudici per a l'interés públic.  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006); i el Reial Decret 321/1994, de 25 de febrer (BOE 06.04.1994), sobre autoritzacions de centres docents privats per a impartir ensenyances artístiques, modificat pel Reial Decret 131/2010, de 12 de febrer (BOE 12.03.2010), en defecte de normativa específica per als centres docents públics.  
Vista la proposta del director general de Centres i Personal Docent, de data 31 de maig de 2016, i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 155/2015, de 18 de setembre, del Consell (DOCV 22.09.2015), pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
L'extinció de l'autorització per cessament d'activitats docents, a partir del curs 2016-2017, del Conservatori Elemental de Música, de titularitat municipal, següent:  
Denominació genèrica del centre: Conservatori Elemental de Música.  
Denominació específica del centre: Municipal.  
Domicili: avinguda del Mas Nou, número 1; Casa de la Cultura.  
Localitat: Calp.  
Província: Alacant.  
Codi: 64594331.  
Titular: Ajuntament de Calp.  
Ensenyances que el centre té autoritzades: ensenyances artístiques previstes en la LOE, corresponents a les especialitats de grau elemental següents:  
Clarinet, Guitarra, Trompeta, Flauta travessera, Piano, Oboé, Percussió i Saxòfon.  
Ensenyances per a les quals s'extingeix l'autorització: ensenyances artístiques previstes en la LOE, corresponents a les especialitats de grau elemental següents:  
Clarinet, Guitarra, Trompeta, Flauta travessera, Piano, Oboé, Percussió i Saxòfon.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà efectes a partir de l'endemà de la publicació en el Diari Oficial de la Comunitat Valenciana; no obstant això, els seus efectes s'entenen referits a partir del curs escolar 2016-2017.  
  
De conformitat amb el que estableixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra el present acte, que posa fi a la via administrativa es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació.  
a) El recurs de reposició s'ha d'interposar davant del conseller d'Educació, Investigació, Cultura i Esport en el termini d'un mes a comptar de l'endemà de la notificació d'aquesta resolució.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació d'aquesta resolució.  
Per als interessats que no siguen objecte de notificació els terminis començaran a comptar l'endemà de la publicació d'aquesta resolució en el Diari Oficial de la Comunitat Valenciana.  
  
València, 8 de juny de 2016.- El conseller d'Educació, Investigació, Cultura i Esport: Vicent Marzà Ibáñez.